10 Oktober 2020 05:00
Volksblad se senior redaksie het weer 'n keur van die week se nuus saamgestel. Geniet dit!
Dit wil voorkom asof die skokkende moord op Brendin Horner (22) van Paul Roux die woede oor plaasmoorde in die land tot kookpunt gebring het. Dit was Dinsdag duidelik by die landdroshof in Senekal waar die twee verdagtes verskyn het. Die hofgebou is bestorm en geplunder terwyl 'n polisievangwa ook aan die brand gesteek is. 'n Boer het Vrydag na aanleiding van dié voorvalle in die hof verskyn.
Boere ly miljoene rande se skade weens gewelddadige betogings buite Hoopstad waarin kinders van tussen 10 en 15 jaar oud vragmotors tot stilstand dwing, dit plunder en selfs aan die brand steek.
Die moord op Leon Brits (40), gesiene sakeman en eienaar van die bekende Pofadder Hotel wat Woensdagoggend met messteke in die swembad by sy huis op die dorp gevind is, het skokgolwe deur die land gestuur.
'n Polisiebeampte kyk toe hoe 'n polisievangwa brand nadat boere die voertuig buite die landdroshof in Senekal aan die brand gesteek het. Boere het die landdroskantoor storm geloop waar die twee moordenaars van Brendin Horner (22) verskyn het. Foto: Mlungisi Louw
4. Saru gelooi
Tommy Bedford, oudkaptein van die Springbokke, het die Suid-Afrikaanse Rugbyunie (Saru) behoorlik geroskam oor sy besluit om die Cheetahs uit die Pro16-toernooi te skop.
'n Bloemfonteiner van in sy 60's wat verlede Dinsdag R121 miljoen met 'n PowerBall-kaartjie gewen het, se vrou het gedink hy maak 'n grap toe hy die nuus met haar deel.
6. Kry weer trekpas
Al die gekose lede van die beheerliggaam van die spogskool Grey-kollege in Bloemfontein is vir die derde keer vanjaar in afdankingsbriewe van adv. Tsoarelo Malakoane, onderwyshoof van die Vrystaat, die trekpas gegee.
7. Vuil webplasing
'n Vermeende sigaretsmokkelaar is Dinsdagmiddag op aanklagte van crimen injuria en intimidasie in die streekhof in Bloemfontein skuldig bevind. Nardus Bezuidenhout (28) het Jeanette Jonker (26) se waardigheid op 'n afspraak-webtuiste geskend.
8. Voetfout met BMW
Die bestuurder van 'n BMW wat vroeër sy luierende motor net so gelos het nadat hy deur 'n muur van 'n kruidenierswinkel in Heuwelsig, Bloemfontein, geploeg het, het glo "per abuis" die versneller getrap, sê die polisie.
Die polisie het 'n vermeende dwelmhandelaar van Welkom in 'n wilde jaagtog so reg uit 'n Amerikaanse rolprent aangekeer nadat sy voertuig van die pad gedruk is.
Die sewe beskuldigdes in die Vrystaatse asbesdaktel-saak het nie net topposte beklee, peperduur vuurwaens soos Porsches en Bentleys besit en in paleise gewoon nie, maar sommige beskik ook oor hoë kwalifikasies.
11. Woede oor plaasmoorde
Cheréne Pienaar en Mlungisi Louw vertel meer oor die drama Dinsdag in Senekal wat die wêreld laat kennis neem het van plaasmoorde en boere se woede daaroor.
12. Diep spore
Alida Vorster, adjunkhoof van die Hoërskool Jim Fouché in Bloemfontein, tree einde vanjaar ná 42 jaar in
die onderwys af. Marietjie Gericke gesels met dié oudburgemeestersvrou van die Rosestad wat deur kollegas as 'n staatmaker beskryf word.
Kyk weer hier na Volksblad se digitale voorblaaie in die afgelope week. Klik op die datum by die voorblad om die hele digitale koerant te lees.